laion/Wikipedia-Exotic huggingface dataset:
מת'יו גארבט

מת'יו ג'ימי דייוויד גארבט (באנגלית: Matthew Jimmy David Garbett; נולד ב-13 באפריל 2002 בלונדון שבאנגליה) הוא כדורגלן ניו זילנדי המשחק בעמדת הקשר בקבוצת נאק ברדה מליגת המשנה ההולנדית ובנבחרת ניו זילנד. גארבט החל את הקריירה המקצוענית שלו במועדונים וסטרן סוברבס, איסטרן סוברבס וטים ולינגטון בניו זילנד. ב-24 בינואר 2020 חתם גארבט בפאלקנברג מליגת העל השוודית. הוא ערך 20 הופעות ליגה במדי המועדון. ב-26 באוגוסט 2021 חתם גארבט בטורינו מהסרייה א', והחל לשחק בקבוצת הנוער של המועדון. ב-18 באוקטובר 2022 ערך את הופעתו היחידה בקבוצה הבוגרת של המועדון, בניצחון 4-0 על צ'יטאדלה במסגרת הסיבוב השני של קופה איטליה לעונת 2022/2023. ב-31 בינואר 2023 הושאל גארבט לנאק ברדה מליגת המשנה ההולנדית עד לתום עונת 2022/2023. ב-11 במאי חתם על חוזה קבוע לשנתיים במועדון. גארבט היה חלק מסגל הנבחרת האולימפית של ניו זילנד לטורניר הכדורגל באולימפיאדת טוקיו בשנת 2021. ב-9 באוקטובר 2021 ערך גארבט את הופעת הבכורה שלו בנבחרת ניו זילנד, בניצחון 2-1 על נבחרת קוראסאו במשחק ידידות. ב-30 במרץ 2022 הבקיע את שער הבכורה שלו בנבחרת, בניצחון 5-0 על נבחרת איי שלמה במסגרת מוקדמות מונדיאל 2022. נכלל בסגל הנבחרת האולימפית של ניו זילנד לטורניר הכדורגל באולימפיאדת פריז (2024). מת'יו גארבט, באתר Transfermarkt מת'יו גארבט, באתר Soccerway מת'יו גארבט, באתר WorldFootball.net מת'יו גארבט, באתר National Football Teams מת'יו גארבט, באתר FootballDatabase.eu מת'יו גארבט, באתר ESPN Nyzeeländsk juniorlandslagsman till FFF באתר הרשמי של פאלקנברג, 24 בינואר 2020 (בשוודית) New Zealand teenager Matthew Garbett set to join Serie A club Torino באתר Stuff, ‏ 26 באוגוסט 2021 (באנגלית) NAC HUURT MATTHEW GARBETT MET OPTIE TOT KOOP באתר הרשמי של נאק ברדה, 31 בינואר 2023 (בהולנדית) NAC HOUDT MATTHEW GARBETT BINNENBOORD באתר הרשמי של נאק ברדה, 11 במאי 2023 (בהולנדית) Men's Football Team Announced for Paris 2024 באתר הרשמי של התאחדות הכדורגל הניו זילנדית, 9 ביולי 2024 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מת'יו גארבט".
מרקו סטאמניץ'

מרקו סאופטו ניקולה סטאמניץ' (באנגלית: Marko Seufatu Nikola Stamenić, בסרבית: Марко Сеуфату Никола Стаменић; נולד ב-19 בפברואר 2002 בוולינגטון שבניו זילנד) הוא כדורגלן ניו זילנדי המשחק בעמדת הקשר בקבוצת אולימפיאקוס מליגת העל היוונית ובנבחרת ניו זילנד. גארבט החל את הקריירה המקצוענית שלו במועדונים וסטרן סוברבס וטים ולינגטון בניו זילנד. ב-1 בספטמבר 2020 חתם סטאמניץ' בפ.צ. קופנהגן מליגת העל הדנית. הוא ערך 16 הופעות ליגה במדי המועדון. בעונת 2021/2022 הושאל לקוגה מליגת המשנה הדנית, במדיה ערך 23 הופעות ליגה והבקיע שני שערים. ב-6 בפברואר 2023 חתם סטאמניץ' על חוזה לארבע שנים בהכוכב האדום בלגרד מליגת העל הסרבית החל מ-1 ביולי 2023. ב-30 ביולי ערך את הופעת הבכורה שלו בקבוצה, בניצחון 0–5 על וויבודינה נובי סאד במסגרת המחזור הראשון בליגה לעונת 2023/2024. ביוני 2024 חתם סטאמניץ’ בנוטינגהאם פורסט ולאחר מכן הושאל לאולימפיאקוס לעונה אחת. סטאמניץ' היה חלק מסגל הנבחרת האולימפית של ניו זילנד לטורניר הכדורגל באולימפיאדת טוקיו בשנת 2021. ב-9 באוקטובר 2021 ערך סטאמניץ' את הופעת הבכורה שלו בנבחרת ניו זילנד, בניצחון 1–2 על נבחרת קוראסאו במשחק ידידות. ב-19 ביוני 2023 הבקיע את שער הבכורה שלו בנבחרת, בניצחון 0–1 על נבחרת קטר במשחק ידידות. מדיה וקבצים בנושא מרקו סטאמניץ' בוויקישיתוף מרקו סטאמניץ', ברשת החברתית אינסטגרם מרקו סטאמניץ', באתר Transfermarkt מרקו סטאמניץ', באתר Fussballdaten.de (בגרמנית) מרקו סטאמניץ', באתר Soccerway מרקו סטאמניץ', באתר BDFutbol מרקו סטאמניץ', באתר WorldFootball.net מרקו סטאמניץ', באתר National Football Teams מרקו סטאמניץ', באתר FootballDatabase.eu ההכרזה בחשבון הטוויטר הרשמי של הכוכב האדום בלגרד, 6 בפברואר 2023 (באנגלית)
בן ויין

בנג'מין פיטר ויין (באנגלית: Benjamin Peter Waine; נולד ב-11 ביוני 2001 בוולינגטון שבניו זילנד) הוא כדורגלן ניו זילנדי המשחק בעמדת החלוץ בקבוצת פלימות' ארגייל מהפוטבול ליג צ'מפיונשיפ ובנבחרת ניו זילנד. ויין גדל במחלקת הנוער של ולינגטון פיניקס. בשנת 2017 החל לשחק בקבוצת המילואים של המועדון, ובשנת 2018 החל לשחק בקבוצה הראשונה של המועדון במסגרת ליגת העל האוסטרלית. הוא ערך 73 הופעות ליגה בקבוצה הראשונה של המועדון, בהן הבקיע 17 שערים. ב-30 בדצמבר 2022 חתם ויין על חוזה לשנתיים וחצי בפלימות' ארגייל מהפוטבול ליג הראשונה החל מ-1 בינואר 2023. עד לתום עונת 2022/2023 ערך ויין תשע הופעות ליגה במדי המועדון, בהן הבקיע שער אחד. בתום העונה העפילה פלימות' ארגייל לפוטבול ליג צ'מפיונשיפ. ויין היה חלק מסגל הנבחרת האולימפית של ניו זילנד לטורניר הכדורגל באולימפיאדת טוקיו בשנת 2021. ב-18 במרץ 2022 ערך ויין את הופעת הבכורה שלו בנבחרת ניו זילנד, בניצחון 0–1 על נבחרת פפואה גינאה החדשה במסגרת מוקדמות מונדיאל 2022. במשחק זה הבקיע את שער הבכורה שלו בנבחרת. נכלל בסגל הנבחרת האולימפית של ניו זילנד לטורניר הכדורגל באולימפיאדת פריז (2024). בן ויין, באתר Transfermarkt בן ויין, באתר Soccerway בן ויין, באתר WorldFootball.net בן ויין, באתר National Football Teams בן ויין, באתר FootballDatabase.eu בן ויין, באתר ESPN Ben Waine Signs באתר הרשמי של פלימות' ארגייל, 30 בדצמבר 2022 (באנגלית) Men's Football Team Announced for Paris 2024 באתר הרשמי של התאחדות הכדורגל הניו זילנדית, 9 ביולי 2024 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בן ויין".
ליבראטו קקאצ'ה

ליבראטו ג'אנפאולו קקאצ'ה (באנגלית: Liberato Gianpaolo Cacace; נולד ב-27 בספטמבר 2000 בוולינגטון שבניו זילנד) הוא כדורגלן ניו זילנדי המשחק בעמדת המגן השמאלי בקבוצת אמפולי מהסרייה א' ובנבחרת ניו זילנד. קקאצ'ה גדל במחלקת הנוער של איילנד ביי יונייטד. בשנת 2016 החל לשחק בקבוצת המילואים של ולינגטון פיניקס, ובשנת 2018 החל לשחק בקבוצה הראשונה של המועדון במסגרת ליגת העל האוסטרלית. הוא ערך 58 הופעות ליגה בקבוצה הראשונה של המועדון, בהן הבקיע ארבעה שערים. ב-28 באוגוסט 2020 חתם קקאצ'ה בסנט טרוידן מליגת העל הבלגית. ב-26 בספטמבר ערך את הופעת הבכורה שלו במועדון, בהפסד 0–2 למכלן במסגרת המחזור השביעי בליגה לעונת 2020/2021. בסך הכל ערך 50 הופעות ליגה במדי המועדון. ב-31 בינואר 2022 הושאל קקאצ'ה לאמפולי מהסרייה א' עד לתום עונת 2021/2022. ב-6 בפברואר ערך את הופעת הבכורה שלו במועדון, בתיקו 0-0 נגד בולוניה 1909 במסגרת המחזור ה-24 בליגה. הוא ערך עשר הופעות ליגה במועדון במהלך תקופת ההשאלה, וב-17 ביוני חתם על חוזה קבוע במועדון. ב-5 ביוני 2018 ערך קקאצ'ה את הופעת הבכורה שלו בנבחרת ניו זילנד, בניצחון 0–1 על נבחרת טאיוואן במשחק ידידות. קקאצ'ה היה חלק מסגל הנבחרת האולימפית של ניו זילנד לטורניר הכדורגל באולימפיאדת טוקיו בשנת 2021. ב-27 במרץ 2022 הבקיע קקאצ'ה את שער הבכורה שלו בנבחרת, בניצחון 0–1 על נבחרת טהיטי במסגרת מוקדמות מונדיאל 2022 ליבראטו קקאצ'ה, ברשת החברתית אינסטגרם ליבראטו קקאצ'ה, באתר Transfermarkt ליבראטו קקאצ'ה, באתר Soccerway ליבראטו קקאצ'ה, באתר WorldFootball.net ליבראטו קקאצ'ה, באתר National Football Teams ליבראטו קקאצ'ה, באתר FootballDatabase.eu Liberato Cacace è dell'Empoli באתר הרשמי של אמפולי, 31 בינואר 2022 (באיטלקית) Esercitato il riscatto per Liberato Cacace e Petar Stojanovic באתר הרשמי של אמפולי, 17 ביוני 2022 (באיטלקית)
דנילו פריירה דה סילבה

דנילו פריירה דה סילבה (בפורטוגזית: Danilo Pereira da Silva; נולד ב-7 באפריל 1999 בסאו פאולו שבברזיל) הוא כדורגלן ברזילאי המשחק בעמדת החלוץ בקבוצת גלאזגו ריינג'רס מליגת העל הסקוטית. דנילו גדל במחלקות הנוער של פורטוגזה, קורינתיאנס, פונטה פרטה, ואסקו דה גאמה, סנטוס ואייאקס. בשנת 2018 החל לשחק בקבוצת המילואים של אייאקס. הוא ערך 14 הופעות ליגה במדי הקבוצה הראשונה של המועדון, בהן הבקיע שני שערים. ב-14 באוגוסט 2020 הושאל דנילו למשך עונה אחת לטוונטה מליגת העל ההולנדית. ב-12 בספטמבר ערך את הופעת הבכורה שלו במועדון, בניצחון 2-0 על פורטונה סיטארד במסגרת המחזור הראשון בליגה לעונת 2020/2021. במשחק זה הבקיע את שער הבכורה שלו במועדון. הוא ערך 33 הופעות ליגה במהלך תקופת ההשאלה, בהן הבקיע 17 שערים. ב-19 במאי 2022 חתם דנילו על חוזה לארבע שנים בפיינורד מליגת העל ההולנדית. ב-7 באוגוסט ערך את הופעת הבכורה שלו במועדון, בניצחון 5-2 על ויטסה ארנהם במסגרת המחזור הראשון בליגה לעונת 2022/2023. במשחק זה הבקיע את צמד שערי הבכורה שלו במועדון. הוא שיחק במועדון במשך עונה אחת, בה ערך 34 הופעות ליגה והבקיע עשרה שערים, וזכה עם פיינורד באליפות הולנד. ב-28 ביולי 2023 חתם דנילו על חוזה לחמש שנים בגלאזגו ריינג'רס מליגת העל הסקוטית. ב-5 באוגוסט ערך את הופעת הבכורה שלו במועדון, כשהחליף את סיריאל דסרס בדקה ה-62 בהפסד 1-0 לקילמרנוק במסגרת המחזור הראשון בליגה לעונת 2023/2024. אייאקס אליפות הולנד (1): 2021/2022 פיינורד אליפות הולנד (1): 2022/2023 מדיה וקבצים בנושא דנילו פריירה דה סילבה בוויקישיתוף דנילו פריירה דה סילבה, באתר Transfermarkt דנילו פריירה דה סילבה, באתר Soccerway דנילו פריירה דה סילבה, באתר WorldFootball.net דנילו פריירה דה סילבה, באתר FootballDatabase.eu Danilo op huurbasis naar FC Twente באתר הרשמי של אייאקס, 14 באוגוסט 2020 (בהולנדית) Feyenoord bevestigt komst Danilo באתר הרשמי של פיינורד, 19 במאי 2022 (בהולנדית) Danilo: Rangers sign Brazilian striker from Feyenoord for undisclosed fee באתר BBC, ‏ 28 ביולי 2023 (באנגלית)
קארס פור קידס

קארס פור קידס - (או: קארס4קידס, באנגלית: Kars4Kids) היא עמותה ללא מטרות רווח הפועלת בישראל מאז 2006, ומטרתה מימון תוכניות חינוכיות וחברתיות עבור בני נוער בישראל. מודל הפעילות המרכזי שלה מתבסס על קבלת מכוניות בתרומה, והענקת הטבות מס לתורמים בתמורה. העמותה הוקמה בארצות הברית בשנת 1994 כיוזמה קטנה ללא מטרות רווח, שהפכה עם השנים לארגון עם שלוחות בקנדה, באנגליה, והחל מ-2006 גם בישראל. המודל של הארגון הוא קבלת מכוניות בתרומה, ובתמורה הענקת החזר מס לתורמים. הוא מוכר את כלי הרכב במכרזים, ומשתמש בהכנסות למימון הפעילויות החינוכיות שלו. בארצות הברית שוכן מטה הארגון בלייקווד, שם מקבל הארגון בתרומה מכוניות, סירות, יאכטות ועוד מכל רחבי ארצות הברית. מדי שנה נתרמות כ-40,000 מכוניות לארגון. בישראל, פועלת העמותה תחת עמותת "עורה הקיצה", שמטרותיה הן מתן הזדמנות שווה לילדים להשתלבות בחברה. העמותה מממשת את תרומות הרכבים ומוציאה לפועל את תוכניות התמיכה לבני הנוער המשתתפים בתוכנית. העמותה פועלת למימון תוכניות חברתיות וחינוכיות המיועדות לבני נוער יהודים ממשפחות ממעמד סוציו אקונומי נמוך המעוניינים ללמוד בישראל. בני נוער אלו, שלעיתים מגיעים ארצה ללא הכרת השפה או התרבות, מקבלים סיוע וליווי בהסתגלות לחיים החדשים, תוך מילוי הצרכים השונים ותמיכה לאורך הדרך. בין הפעילויות שמקיימת העמותה ניתן למנות מימון שכר לימוד לרכישת השכלה גבוהה עבור בני הנוער; מימון עלויות מחייה לשהות בני הנוער בארץ, כולל שכר דירה ומזון באמצעות קיצבה חודשית; תמיכה חברתית וליווי אישי הכולל מפגשים שבועיים; טיולים בליווי חונכות; והקמת קהילה תומכת ומגובשת המורכבת מבני הנוער המשתתפים בתוכניות, ומפעילה מפגשים לאורך מעגל השנה. מדי שנה, תומכת העמותה בכ-150 נערים ונערות מעל גיל 18 שסיימו תיכון ומגיעים לישראל ללימודים קצרים, בתקווה שיישארו לתמיד. זאת באמצעות התוכניות ומערך משפחות מאמצות, הלוקחות את הצעירים תחת חסותם. המטרה המרכזית של העמותה היא לאפשר לכל נער ונערה יהודים לחיות בישראל בקהילה תומכת, מסגרת חברתית ורכישת השכלה גבוהה. מטרה נוספת היא טיפוח דור של מבוגרים מאוזנים, משכילים ופרודוקטיבים התורמים לחברה הישראלית ומשתלבים בה. אתר האינטרנט הרשמי של קארס פור קידס קארס פור קידס, ברשת החברתית פייסבוק קארס פור קידס, ברשת החברתית אקס (טוויטר) קארס פור קידס, ברשת החברתית אינסטגרם קארס פור קידס, ברשת החברתית LinkedIn קארס פור קידס, סרטונים בערוץ היוטיוב קארס פור קידס, באתר פינטרסט אתר העמותה אתר העמותה בארצות הברית נמרוד צוק, הצילו! חם פה והילד שכח אותי באוטו!, באתר כלכליסט, 16 ביולי 2015
אנדרו ג'יימס מורלי

אנדרו ג'יימס מורלי (באנגלית: Andrew James Morley נולד ב-10 בנובמבר 1989) הוא שחקן אוסטרלי, הידוע בתפקידיו בסדרות הטלוויזיה נקודת גלישה, קרוב רחוק ושכנים שכנים. מורלי גדל בחווה בקלארקפילד, ויקטוריה. יש לו אח בכור, תומאס ואחות גדולה, אליסון. לאחר שסיים את לימודיו בתיכון, מורלי למד הנדסה אזרחית באוניברסיטת RMIT . שנתיים לאחר מכן, בגיל 20, החל לשחק והופיע בסרטים קצרים שונים. מורלי היה כבאי מתנדב מאז תחילת שנות ה-2000. מורלי התארס לבת זוגו ג'יי האגר באוגוסט 2017. הגר ילדה את בתם הבכורה ב-14 בדצמבר 2017. מורלי הוא גם אב חורג לשני ילדיה של הגר ממערכת יחסים קודמת. בסוף 2010 לוהק מורלי לתפקיד הראשי של ברנדון בנדיקט בסדרת הטלוויזיה נקודת גלישה, ששודרה לראשונה בשנת 2012. הוא נאלץ לעבור לגולד קוסט לצילומים של שבעה חודשים. בינואר 2013, החל מורלי להופיע בסדרת הטלוויזיה קרוב רחוק. הוא עזב את הסדרה באפריל 2015 לאחר שנתיים. כמה חודשים לאחר מכן, הוא הצטרף לצוות המגיש של תוכנית הטיולים והלייף סטייל Melbourne Weekender . בינואר 2016, פורסם כי מורלי לוהק לתפקיד באופרת הסבון עטירת הפרסים שכנים שכנים. הוא הופיע לראשונה במסך ב-4 באפריל 2016. מורלי עזב את הסדרה בשנת 2018. אתר האינטרנט הרשמי של אנדרו ג'יימס מורלי אנדרו ג'יימס מורלי, במסד הנתונים הקולנועיים IMDb (באנגלית) "Andrew Morley". Yahoo7. אורכב מ-המקור ב-21 בדצמבר 2013. נבדק ב-26 בדצמבר 2017. {{cite web}}: (עזרה) McCreesh, Louise (2 ביולי 2016). "Neighbours star Andrew Morley reveals that he wants to be a firefighter". Digital Spy. נבדק ב-26 בדצמבר 2017. {{cite web}}: (עזרה) Moustafa, Abi (28 בדצמבר 2017). "Exclusive: Andrew Morley confirms he's engaged". נבדק ב-13 במרץ 2018. {{cite web}}: (עזרה) Ellis, Sarah (17–23 בפברואר 2018). "Daddy's girl!". Inside Soap (7): 45. {{cite journal}}: (עזרה) Alexander, Susannah (27 בדצמבר 2017). "Neighbours star Andrew Morley becomes a father for the first time". Digital Spy. נבדק ב-27 בדצמבר 2017. {{cite web}}: (עזרה) "Andrew Morley On Being A Dad". Tenplay. 17 במרץ 2017. נבדק ב-26 בדצמבר 2017. {{cite web}}: (עזרה) Knox, David (22 בפברואר 2011). "Erin Mullally joins Lightning Point". TV Tonight. נבדק ב-26 בינואר 2013. {{cite web}}: (עזרה) Kilkelly, Daniel (22 בינואר 2013). "'Home and Away': Meet newcomer Spencer - pictures". Digital Spy. Hearst Magazines UK. נבדק ב-26 בינואר 2013. {{cite web}}: (עזרה) "Andrew Morley quits Home And Away!". Woman's Day. 1 במרץ 2015. נבדק ב-2 באפריל 2015. {{cite news}}: (עזרה) Dennehy, Luke (5 ביוני 2015). "From Summer Bay to the city streets, former Home and Away star Andrew Morley joins Channel 7 show Melbourne Weekender". Herald Sun. נבדק ב-26 בנובמבר 2015. {{cite news}}: (עזרה) Byrnes, Holly (30 בינואר 2016). "Andrew finds a new home on Ramsay St". The Daily Telegraph. נבדק ב-30 בינואר 2016. {{cite news}}: (עזרה) "Neighbours – 2 weeks revealed". Soaplife (377): 57. 26 במרץ – 8 באפריל 2016. {{cite journal}}: (עזרה) Kilkelly, Daniel (19 במרץ 2018). "Neighbours airs two more exits as Paige Smith and Jack Callahan leave together". Digital Spy. נבדק ב-18 במאי 2020. {{cite web}}: (עזרה)
סנטיאגו רובליקו

סנטיאגו קולמינאס רובליקו (בספרדית ובפיליפינית: Santiago Colminas Rublico; נולד ב-16 באוגוסט 2005 במדריד שבספרד) הוא כדורגלן פיליפיני-ספרדי המשחק בעמדת המגן הימני במחלקת הנוער של אתלטיקו מדריד ובנבחרת הפיליפינים. רובליקו החל לשחק במחלקת הנוער של אתלטיקו מדריד, ובשנת 2017 עבר למחלקת הנוער של ראיו ואיקאנו. ב-15 בספטמבר 2022 חזר רובליקו למחלקת הנוער של אתלטיקו מדריד. ב-24 במרץ 2023 ערך רובליקו את הופעת הבכורה שלו בנבחרת הפיליפינים, בהפסד 2-0 לנבחרת כווית במשחק ידידות. Santiago Rublico es nuevo jugador del Atlético Madrileño Juvenil A באתר הרשמי של אתלטיקו מדריד, 15 בספטמבר 2022 (בספרדית) סנטיאגו רובליקו, באתר Transfermarkt סנטיאגו רובליקו, באתר Soccerway סנטיאגו רובליקו, באתר WorldFootball.net סנטיאגו רובליקו, באתר National Football Teams ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סנטיאגו רובליקו".
עבדאללה איקבאל

עבדאללה איקבאל (בדנית: Abdullah Iqbal; נולד ב-27 ביולי 2002 בדנמרק) הוא כדורגלן פקיסטני-דני המשחק בעמדת הבלם בקבוצת בולקלובן 93 מליגת המשנה הדנית ובנבחרת פקיסטן. איקבאל גדל במחלקות הנוער של בולקלובן 1903 וברונדבי. בשנת 2021 החל לשחק בקבוצה הבוגרת של בולקלובן 1903. ב-16 בנובמבר 2022 ערך איקבאל את הופעת הבכורה שלו בנבחרת פקיסטן, בהפסד 1-0 לנבחרת נפאל במשחק ידידות. עבדאללה איקבאל, באתר Transfermarkt עבדאללה איקבאל, באתר Soccerway עבדאללה איקבאל, באתר National Football Teams עבדאללה איקבאל, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עבדאללה איקבאל".
קז'ימייז' סמולן

קז'ימייז' סמולן (בפולנית: Kazimierz Smoleń;‏ 19 באפריל 1920 – 27 בינואר 2012) היה אסיר פוליטי פולני במלחמת העולם השנייה באושוויץ ולאחר מכן מנהל מוזיאון אושוויץ בירקנאו. סמולן היה סטודנט למשפטים שנעצר על ידי הגסטפו ב-15 באפריל 1940 בשל פעילותו במחתרת הפולנית בחורז'וב וניסיון להצטרף לצבא הפולני בחו"ל. ב-6 ביולי 1940 הועבר לאושוויץ באחד הטרנספורטים הראשונים של אסירים פוליטיים פולנים שהגיעו מהכלא בסוסנוביץ. סמולן קיבל באושוויץ את המספר 1327, ובתחילה שובץ לעבודה בבנייה. אחר כך עבד כפקיד במשרד הניהול של המחנה. סמולן היה אסיר אושוויץ כ-4.5 שנים. ב-18 בינואר 1945 גורש סמולן באחת מצעדות המוות של אושוויץ לוודז'יסלאב שלונסקי ולאחר מכן למחנה הריכוז אבנזה, תת-מחנה של מחנה הריכוז מאוטהאוזן-גוזן. סמולן שוחרר באבנזה ב-6 במאי 1945. סמולן חזר לפולין לאחר המלחמה ולמד משפטים באוניברסיטה הקתולית של לובלין. הוא היה אחד ממקימי המוזיאון הממלכתי של אושוויץ-בירקנאו, שהוקם ב-1947. מ-1955 עד 1990 שימש כמנהל המוזיאון. לאחר המלחמה עבד בוועדה לחקירת פשעי הנאצים בפולין והשתתף כעד מומחה במשפטים של אנשי אס אס ששירתו במחנות ריכוז נאציים. לאחר פרישתו המשיך לפעול בחינוך באושוויץ ועבד במתן עדות על תולדות המחנה לדורות הצעירים עד ימיו האחרונים. סמולן מת ב-27 בינואר 2012, בגיל 91, יום השנה ה-67 לשחרור אושוויץ-בירקנאו. Kazimierz Smoleń. Auschwitz, 1940-1945. Route Sixty Six Publishing, 1995. K. Smoleń, translated by Stephen Lee. Auschwitz-Birkenau, State Museum in Oswiecim, Guide Book. Panstwowe Museum, 2007. K. Smoleń. Selected Problems from the History of KL Auschwitz. Panstwowe Museum, 1979. קז'ימייז' סמולן, במסד הנתונים הקולנועיים IMDb (באנגלית) Jewish Guide: Kazmierz Smoleń, prisoner 1327 Polska Times: Zmarł Kazimierz Smoleń Wikipedia.de (in German) New York Times January 28, 2012 US Holocaust Memorial Museum: Kazimierz Smolen archive (statement on Operation Zeppelin) Kazmierz Smoleń the former prisoner of Auschwitz-Birkenau number 1327, and long time director of the Auschwitz-Birkenau Museum passed away on 27 January 2012 Washington Post: "Kazimierz Smoleń, Auschwitz survivor, dies on anniversary of camp's liberation", 29 January 2012. Retrieved 30 January 2012. Zmarł Kazimierz Smoleń http://cyra.wblogu.pl/siodma-rocznica-smierci-kazimierza-smolenia.html Siódma rocznica śmierci Kazimierza Smolenia. MixStory: Zeitzeugenbericht von Kasimierz Smolen (אורכב 14.04.2016 בארכיון Wayback Machine) (in German) Jewish Virtual Library: Ebensee (Austria). Mark Vadasz, 2012. Obituary on BBC Radio 4's Last Word http://www.bbc.co.uk/programmes/b01bmq2z#p00p89ss
עבדול ארשד

עבדול ארשד (בדנית: Abdul Arshad; נולד ב-26 בפברואר 2003 בדנמרק) הוא כדורגלן פקיסטני-דני המשחק בעמדת קשר הכנף בקבוצת הלרופ מהליגה הדנית השלישית ובנבחרת פקיסטן. ארשד גדל במחלקת הנוער של בולקלובן 1903. הוא ערך הופעת ליגה אחת במדי הקבוצה הבוגרת של המועדון במסגרת הליגה הדנית השלישית. ב-11 בפברואר 2022 חתם ארשד בקוגה מליגת המשנה הדנית. הוא ערך 14 הופעות ליגה במועדון, בהן הבקיע שער אחד. ב-14 ביולי 2023 חתם ארשד בהלרופ מהליגה הדנית השלישית. ב-21 במרץ 2023 ערך ארשד את הופעת הבכורה שלו בנבחרת פקיסטן, בהפסד 1-0 לנבחרת המלדיביים במשחק ידידות. HB Køge skriver med offensivtalent באתר הרשמי של קוגה, 11 בפברואר 2022 (בדנית) Hellerup Idræts Klub - Glæde, Udvikling, Fælleskab og Vilje באתר הרשמי של הלרופ, 14 ביולי 2023 (בדנית) עבדול ארשד, באתר National Football Teams עבדול ארשד, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עבדול ארשד".
הארון חמיד

הארון א-רשיד פהים חמיד (באנגלית: Harun Ar-Rashid Faheem Hamid; נולד ב-10 בנובמבר 2003 באנגליה) הוא כדורגלן אנגלי-דני המשחק בעמדת הקשר בנבחרת פקיסטן. חמיד גדל במחלקת הנוער של קווינס פארק ריינג'רס. ב-15 בפברואר 2023 הושאל חמיד למשך חודש לקינגסטוניאן מהליגות הנמוכות באנגליה, במדיה ערך חמש הופעות ליגה. ב-26 באפריל 2023 הודיעה קווינס פארק ריינג'רס כי חמיד ישוחרר מהמועדון בתום העונה. ב-21 במרץ 2023 ערך חמיד את הופעת הבכורה שלו בנבחרת פקיסטן, בהפסד 1-0 לנבחרת המלדיביים במשחק ידידות. מדיה וקבצים בנושא הארון חמיד בוויקישיתוף הארון חמיד, באתר Transfermarkt הארון חמיד, באתר Soccerway הארון חמיד, באתר National Football Teams הארון חמיד, באתר FootballDatabase.eu Anthony, Hamid & Salamon loaned out באתר הרשמי של קווינס פארק ריינג'רס, 15 בפברואר 2023 (באנגלית) QPR confirm B team departures – 12-cap international and ex-Newcastle United talent let go באתר The72, ‏ 26 באפריל 2023 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הארון חמיד".
אין לי מה לומר לך

"אין לי מה לומר לך" הוא שיר שהוקלט על ידי הזמרת-יוצרת הישראלית איגי וקסמן. הוא יצא לאור במאי 1995, על ידי חברת התקליטים הד ארצי, כסינגל מתוך האלבום, אדום (1995). את השיר כתבה וקסמן ללחן של שרון הולצמן והפקה של חמי רודנר, שהיה אחראי על הפקת שאר השירים מתוך האלבום. השיר הגיע למקום השביעי במצעד העברי השבועי של רשת ג'. השיר נכתב על ידי איגי וקסמן, הולחן על ידי שרון הולצמן והופק על ידי חמי רודנר. את השיר כתבה וקסמן ככל הנראה בהשראת "Famous Blue Raincoat" של לאונרד כהן. השיר עצמו זכה להצלחה רבה במצעד העברי השבועי של רשת ג' כאשר דורג בעשירייה הפותחת והיה לראשון של וקסמן שהצליח לעשות זאת. במצעד העברי השנתי של רשת ג' שפורסם בשנת 1995 דורג השיר במקום ה-38. הווידאו קליפ הרשמי של "אין לך מה לומר לי" פורסם בערוץ היוטיוב של מוזיקה ישראלית ב-22 בדצמבר 2009. סרטון השיר "אין לי מה לומר לך" באתר יוטיוב איגי וקסמן - אין לי מה לומר לך (באנגלית), 1995, נבדק ב-2023-08-03 אין לי מה לומר לך (איגי וקסמן) – פזמונט, באתר pizmonet.co.il מימה - איגי וקסמן - אין לי מה לומר לך, באתר www.mima.co.il תשנ"ה – פזמונט, באתר pizmonet.co.il איגי וקסמן - אין לי מה לומר לך (קליפ), נבדק ב-2023-08-03
רחמים (שיר)

רחמים הוא שיר בביצוע הזמרת הישראלית עפרה חזה. יחיאל מוהר כתב את מילותיו, ומשה וילנסקי הלחין אותו. השיר נכלל באלבום הסולו התשיעי של חזה, "אדמה", שהתפרסם ב־1985. השיר, שיחיאל מוהר כתב את מילותיו, הולחן על ידי וילנסקי בלחן אחר בשנות ה־50 המוקדמות עבור תיאטרון "המטאטא". ביצעה אותו כוכבה הררי. לימים גילה וילנסקי את המילים בביתו וחשב בטעות שהשיר הוא פרי עטו של נתן אלתרמן. מכיוון ששכח שהלחין אותו בעבר, הלחין אותו וילנסקי מחדש, והקרדיט עבור כתיבת המילים ניתן לנתן אלתרמן. השיר נמסר לעפרה חזה, ורק לאחר שהוקלטו והודפסו האלבום "אדמה" והסינגל התברר שיחיאל מוהר הוא שכתב את המילים. בעקבות הטעות נדחתה הוצאת האלבום בכמה ימים, ומדבקות עם שמו של מוהר הודבקו על התקליטים. "רחמים" הוצג ב"פינה לשיפוטכם" של מצעד הפזמונים השבועי של רשת ג' ב־16 ביולי 1985. השיר זכה להצלחה והגיע בשיאו למקום הראשון ב־3 בספטמבר 1985 למשך שבוע אחד. בסך הכל צעד השיר במשך 11 שבועות עד 22 באוקטובר 1985, אז יצא מהמצעד‏. על אף הישגיו במצעד השבועי של רשת ג', לא נכנס השיר למצעד השנתי של התחנה. אומנם במצעד הפזמונים העברי השנתי של גלי צה"ל השיר דורג במקום ה־22. סרטון השיר "רחמים" באתר יוטיוב מילות השיר "רחמים" באתר שירונט "רחמים" בביצוע עפרה חזה, אודיו, באתר יוטיוב "רחמים" בביצוע כוכבה הררי (בלחן הראשון של וילנסקי), באתר יוטיוב השיר מוצג למצעד השבועי של רשת ג' ב"פינה לשיפוטכם", באתר פזמונט, בדיקה אחרונה ב־3 באוגוסט 2023 תקליט שדרים "רחמים" (ניתן לראות את המחיקה על שמו של אלתרמן שהודפס בטעות), באתר סטריאו ומונו, בדיקה אחרונה ב־3 באוגוסט 2023 נתוני היצירה, באתר אקו"ם, בדיקה אחרונה ב־3 באוגוסט 2023 רחמים בביצוע כוכבה הררי (הלחן הישן של וילנסקי), באתר יוטיוב, בדיקה אחרונה ב־3 באוגוסט 2023 אני מרגישה שאני רק בהתחלה | ריאיון ל"להיטון" באפריל 1985, באתר להיטון, אפריל 1985, בדיקה אחרונה ב־3 באוגוסט 2023 רחמים | חזה, עפרה, באתר הספרייה הלאומית, בדיקה אחרונה ב־3 באוגוסט 2023 מיקום שיא במצעד השבועי של רשת ג' (1), באתר פזמונט, בדיקה אחרונה ב־3 באוגוסט 2023 השיר יוצא ממצעד רשת ג', באתר פזמונט, בדיקה אחרונה ב־3 באוגוסט 2023 להיטון עולם הקולנוע, 18 בספטמבר 1985
לא מחכה יותר לדוור

לא מחכה יותר לדוור הוא אלבום האולפן השני של הזמרת איגי וקסמן, אשר יצא בשנת 1997 על ידי חברת התקליטים הד ארצי. בשנת 1997 הוציאה את אלבומה השני, לא מחכה יותר לדוור, שגם אותו הפיק חמי רודנר. רוב הלחנים היו של שרון הולצמן. נכללו בו הלהיטים "לא מחכה יותר לדוור", "בדרך למילווקי", "שיר הנגב" ו"לעצום עיניים". בעקבות האלבום זכתה וקסמן בתואר "זמרת השנה" במצעד הפזמונים העברי השנתי של רשת ג'. גם לאלבום זה הופקו כמה קליפים, וגם הוא זכה לאותה הצלחה שלה זכה האלבום הקודם, אדום. פרסום נוסף שזכתה לו באותה שנה היה כחלק מלהקה שהקימה עם ענבל פרלמוטר בבס ובשירה וטל גורדון ואסי לוי בגיטרה ובשירה. הלהקה התפרסמה בזכות שמה הפרובוקטיבי "המזדיינות", אך לא הספיקה להקליט שירים והתפרקה לאחר חזרות אחדות. האלבום לא מחכה יותר לדוור באתר אפל מיוזיק איגי וקסמן - לא מחכה יותר לדוור (באנגלית), נבדק ב-2023-08-03 זמרת השנה – פזמונט, באתר pizmonet.co.il